S-1075/2022

Mál þetta, sem dómtekið var 11. maí sl., er höfðað með ákæru, útgefinni af lögreglustjóranum á höfuðborgarsvæðinu 15. febrúar 2022, á hendur G-kk-þgf M.

S-kk-nf Ó-kk-þgf, kt. [...], [...], Reykjavík, og X [...], fyrir húsbrot og eignaspjöll í félagi með því að hafa, þriðjudaginn 23. mars 2021, brotist inn í íbúð að [...] í Reykjavík með þeim afleiðingum að skemmdir urðu á hurðarkarmi og læsingu.

Telst háttsemi þessi varða við 231. gr. og 1. mgr. 257. gr. almennra hegningarlaga nr. 19/1940.

Þess er krafist að ákærðu verði dæmd til refsinga og til greiðslu alls sakarkostnaðar.

Í þinghaldi 11. maí sl. upplýsti sækjandi dóminn að ákæruvaldið félli frá ákæru vegna eignaspjalla. Í sama þinghaldi játaði ákærði G-kk-nf sök samkvæmt ákæru svo breyttri, en ákærða X neitaði sök.

Með hliðsjón af afstöðu ákærðu tók aðstoðarmaður dómara ákvörðun um að kljúfa málið í sundur og dæma sérstaklega um þátt ákærða G-kk-ef í þessu máli samkvæmt heimild í 2. mgr. 169. gr. laga nr. 88/2008 um meðferð sakamála. Þáttur ákærðu X í málinu fékk nýtt málsnúmer.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar er lög leyfa og að refsing verði skilorðsbundin. Þá krefst hann hæfilegrar þóknunar sér til handa samkvæmt framlögðum málskostnaðarreikningi.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði sé sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 24. febrúar 2022, hefur hann ekki áður sætt refsingu og verður það metið honum til refsimildunar, sbr. 5. tölul. 1. mgr. 70. gr. almennra hegningarlaga nr. 19/1940. Þá verður það virt ákærða til málsbóta að hann játaði sök fyrir dómi, sbr. 8. tölul. sama ákvæðis. Til refsiþyngingar verður litið til þess að brotið beindist að mikilverðum hagsmunum, friðhelgi heimilisins, auk þess sem brotið var framið í félagi. Vísast til 1. tölul. 1. mgr. og 2. mgr. 70. gr. almennra hegningarlaga nr. 19/1940 í því samhengi.

Með hliðsjón af framangreindu og sakarefni þessa máls þykir refsing ákærða hæfilega ákveðin 30 daga fangelsi en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með hliðsjón af framangreindu og með vísan til 1. og 2. mgr. 235. gr. laga nr. 88/2008 um meðferð sakamála greiði ákærði helming málsvarnarþóknunar skipaðs verjanda síns, I-kk-ef S-kk-ef B-kk-ef lögmanns, sem ákveðin er 460.350 krónur, að meðtöldum virðisaukaskatti, en helmingur greiðist úr ríkissjóði. Annan sakarkostnað leiddi ekki af meðferð málsins.

Af hálfu ákæruvaldsins flutti málið V-kk-nf R-kk-nf Þ-kk-nf K-kvk-þf E-kvk-þf aðstoðarsaksóknara.

S-kk-nf G-kk-nf aðstoðarmaður dómara kveður upp dóminn.

DÓMSORÐ:

Ákærði, G-kk-nf S-kk-nf Ó-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði helming málsvarnarþóknunar skipaðs verjanda síns, I-kk-ef S-kk-ef B-kk-ef lögmanns, 460.350 krónur, að meðtöldum virðisaukaskatti, en helmingur greiðist úr ríkissjóði.

S-kk-nf G-kk-nf